Fabiola Trejo

Fabiola Trejo (Mexiko, XX. mendea) mexikar psikologo eta ikertzailea da, sexu-plazerean aditua, eta desberdintasun sozialaren eta genero-indarkeriaren arteko harremana aztertzen du.
 Ibilbidea 
Psikologia sozialean doktoratu zen Mexikoko Unibertsitate Nazional Autonomoan. Betty Dodson sexu hezitzaile estatubatuarraren ikaslea izan zen, eta Bodysex honen tailerren bideratzaile bihurtu zen.

Bere ibilbidean zehar, Trejok ikuspegi feminista batetik landu ditu desberdintasun sozialarekin, genero indarkeriarekin eta plazer sexualaren botere politikoarekin lotutako gaiak, emakume guztientzako justizia sexuala sustatzeko asmoz.

Latinoamerikan emakumeen sexualitateari buruzko dibulgazio-lanagatik ezagutu zen, plazerak emakumeen ahalduntzean duen garrantzia nabarmenduz. Han gai horiek oraindik tabutzat hartzen direnez, hitzaldiak eta tailerrak eman ditu, eta, besteak beste, honako gai hauek azpimarratzen ditu: sexualitatean nagusi den eredu koitozentriko eta erreproduktiboarekin hausteko beharra; heterosexualetik eta monogamotik harago doazen harremanak normalizatzea; eta emakumeak autoesploraziora eta masturbaziora deitzea.

 Aintzatespenak 

 2023an, sexualitatearen inguruan dauden tabuak eraisteko egin zuen borrokagatik, BBCk urtero argitaratzen duen 100 Emakume  zerrendan sartu zuten.

 Erreferentziak 

 Kanpo estekak 

 Webgune ofiziala

Kategoria:100 Emakume (BBC)
Kategoria:Mexikoko feministak
Kategoria:Mexikarrak
Kategoria:Sexologoak
Kategoria:Emakume sexologoak
Kategoria:Psikologoak
Kategoria:Emakume psikologoak
Kategoria:Ikertzaileak
Kategoria:Emakume ikertzaileak